लखनऊः कांग्रेस अध्यक्ष राहुल गांधी के उद्घाटन भाषण के साथ पार्टी का दो दिवसीय महाधिवेशन दिल्ली में शुरू हो चुका है. राहुल के दिसंबर में अध्यक्ष बनने के बाद यह पहला अधिवेशन है. राहुल ने आज अपने संबोधन में कहा कि वह सभी प्रतिनिधियों की मदद से मजबूत और नई ऊर्जा से भरपूर पार्टी का निर्माण करना चाहते हैं. उन्होंने मोदी सरकार को आड़े हाथों लेते हुए कहा कि देश में नफरत फैलाई जा रही है. कांग्रेस पार्टी देश को एक करने का काम करेगी. साथ ही राहुल ने रोजगार के मुद्दे पर भी मोदी सरकार पर निशाना साधा. वहीं दोपहर तीन बजे सोनिया गांधी ने भी अधि‍वेशन को संबोधित किया. इस दौरान सोनिया की जुबान फिसल गई और उन्होंने बदलकर के बदले बलात्कार कह दिया.

अधि‍वेशन में सोनि‍या गांधी बोलीं कि परिस्थ‍ितियों ने मुझे ऐसी दुनिया में आने को प्रेरित किया, जबकि मैं इस दुनिया में आना नहीं चाहती थी. 2003 में हमने सामान विचार वाली पार्ट‍ियों के साथ काम करना शुरू किया और 2004 में उसका रि‍ज्ल्ट हमें मिला. पूर्व पीएम मनमोहन सिंह की नेतृत्व हमारी 5 सालों की मेह‍नत ने हमें 2009 में और बड़ी जीत दिलाई. यूपीए सरकार में देश की अर्थव्यवस्था तेजी से बढ़ी. सोनिया बोलीं कि अब वक्त आ गया है कि‍ कांग्रेस राहुल गांधी के साथ मिलकर आगे बढ़े.

सोनि‍या ने कार्यक्रम में कहा कि‍राहुल ने चुनौतीपूर्ण समय में ज़िम्मेदारी संभाली है. हम सभी को निजी अहम और आकांक्षाओं को किनारे रखकर एकजुट होकर राहुल का साथ देना होगा. सोनिया के अनुसार कांग्रेस एक दल नहीं, एक सोच है, आंदोलन है. हमारे जीवन का अंग है कांग्रेस, इसमें सबको जगह है. पार्टी नए अध्यक्ष के साथ ऐसी पार्टी बने जो देश दुनिया का एजेंडा तय करे, सभी वर्गों की उम्मीदों को पूरा करे. 40 साल पहले इंदिरा जी ने चिकमंगलूर में सब बदल दिया था. कर्नाटक में हमारा ऐसा प्रदर्शन हो, जो देश की राजनीती को नई दिशा मिले. गुजरात और राजस्थान से साबित हुआ क़ि जो लोग कांग्रेस के अस्तित्व को समाप्त करने की बात करते थे, जनता ने उन्हें बता दिया क़ि, वो कांग्रेस को प्यार करती है.

ये भी पढ़े : नहीं ले पाया कोई स्वर्गीय उपेंद्र दत्त शुक्ल की जगह, UP BJP की नई टीम में Gorakhpur मंडल से एक भी पदाधिकारी नहीं

सोनिया ने कहा कि जब मैं मुड़कर पीछे देखती हूं तो याद आता है सबने कितनी मेहनत कर 1998 से 2004 के बीच कई राज्यों में सरकार बनी, जिससे ताक़त मिली. 1998 में पचमढ़ी चिंतन शिविर आम राय बनी क़ि एकला चलो. फिर 2003 में वक़्त बदला तो गठबंधन का फैसला हुआ. फिर 2004 में हमने सरकार बनायी. पूर्व पीएम मनमोहन सिंह ने बढ़िया सरकार चलायी, अर्थव्यवस्था तेजी से आगे बढ़ी. 2009 में हम और ज़्यादा सीटें लेकर आये. मनरेगा, भूमि अधिग्रहण, आरटीआई, भोजन का अधिकार जैसे कानून लाये गए.

सोनि‍या ने कहा कि‍ आज देखकर बहुत दुख होता है कि हमारी ऐसी सफल योजनाओं को मोदी सरकार बर्बाद कर रही है. सत्ता के नशे में सरकार मदमस्त है. सत्ता के अहंकार के आगे ना कांग्रेस ना झुकी है ना झुकेगी. विपक्ष के खिलाफ फर्जी मुक़दमे लगाना, मीडिया को सताना, ये काम कर रही है तानाशाह मोदी सरकार.

सोनि‍या ने कहा कि कुर्सी के लिए मोदी झूठी नारेबाजी कर रहे हैं, कांग्रेस उन्हें 2019 में सबक सिखाएगी. सोनिया ने यह भी कहा कि मोदी सरकार विपक्ष की आवाज को दबा रही है. इससे पहले अपने भाषण में राहुल ने कहा कि वह इस अधिवेशन में दो भाषण देंगे, इसलिए शुरुआती भाषण में वह थोड़ा बोलेंगे. उन्होंने कहा कि अपने समापन भाषण में वह लोगों की बात को सुनकर अपनी बात को रखेंगे.

Your support to NYOOOZ will help us to continue create and publish news for and from smaller cities, which also need equal voice as much as citizens living in bigger cities have through mainstream media organizations.